CELEX: C2005/182/32
Language: sk
Date: 2005-07-23 00:00:00
Title: Rozsudok Súdneho dvora (šiesta komora) z 26. mája 2005 vo veci C-287/04: Komisia Európskych spoločenstiev proti Švédskemu kráľovstvu (Nesplnenie povinnosti členského štátu — Smernica 93/104/ES — Organizácia pracovného času — Neprebratie smernice v stanovenej lehote)

23.7.2005   
            
            
               SK
            
            
               Úradný vestník Európskej únie
            
            
               C 182/17
            
         
      ROZSUDOK SÚDNEHO DVORA
   
   (šiesta komora)
   z 26. mája 2005
   vo veci C-287/04: Komisia Európskych spoločenstiev proti Švédskemu kráľovstvu (1)
   
   (Nesplnenie povinnosti členského štátu - Smernica 93/104/ES - Organizácia pracovného času - Neprebratie smernice v stanovenej lehote)
   (2005/C 182/32)
   Jazyk konania: švédčina
   Vo veci C-287/04, Komisia Európskych spoločenstiev (splnomocnené zástupkyne: L. Ström van Lier a N. Yerrell) proti Švédskemu kráľovstvu (splnomocnený zástupca: A. Kruse), ktorej predmetom je žaloba o nesplnenie povinnosti podľa článku 226 ES, podaná 5. júla 2004, Súdny dvor (šiesta komora), v zložení: predseda šiestej komory A. Borg Barthet (spravodajca), sudcovia U. Lõhmus a A. Ó Caoimh, generálny advokát: L. M. Poiares Maduro, tajomník: R. Grass, vyhlásil 26. mája 2005 rozsudok, ktorého výrok znie:
   
               1.
            
            
               Švédske kráľovstvo tým, že neprijalo všetky zákony, iné právne predpisy a správne opatrenia potrebné na dosiahnutie súladu so smernicou Rady 93/104/ES z 23. novembra 1993 o niektorých aspektoch organizácie pracovného času, nesplnilo si povinnosti, ktoré mu vyplývajú z tejto smernice.
            
         
               2.
            
            
               Švédske kráľovstvo je povinné nahradiť trovy konania.
            
         
      (1)  Ú. v. EÚ C 228, 11.9.2004.